Aldona Balutienė

Aldona Balutienė (g. 1954 m. rugsėjo 9 d. Kazlų Rūdoje, Marijampolės rajonas) – gydytoja, Jonavos rajono politinė bei visuomenės veikėja.

 Biografija 
1961–1972 m. mokėsi Kazlų Rūdos vidurinėje mokykloje. 1972–1978 m. studijavo Kauno medicinos instituto Gydomajame fakultete, 1978–1979 m. – Jonavos rajono ligoninėje internatūroje.

1979–1980 m. Jonavos rajono centrinės ligoninės gydytoja pediatrė, 1980–1987 m. vyr. gydytojo pavaduotoja laikinojo nedarbingumo klausimams, 1987–1997 m. vyr. gydytojo pavaduotoja poliklinikos reikalams, 1982–1997 m. gydytoja reumatologė, nuo 1997 m. VšĮ Jonavos PSPC vyriausioji gydytoja, nuo 1997 m. VšĮ „Jonavos ligoninė“ Konsultacinio skyriaus gydytoja reumatologė. Nuo 2002 m. VšĮ Jonavos pirminės sveikatos priežiūros centro vyr. gydytoja, bendrosios praktikos gydytojaAldona Balutienė („Tūkstantmečio žmonės“, UAB "Neolitas" informacija).

Tėvynės sąjungos narė. 2000–2003 m., 2003–2004 m. ir 2007 m. Jonavos rajono savivaldybės tarybos narė.

LR pirminės sveikatos priežiūros įstaigų vadovų asociacijos valdybos narė, Jonavos pirminės sveikatos priežiūros centro vyriausioji gydytoja, bendrosios praktikos gydytoja, Jonavos rajono bendruomenės sveikatos tarybos primininkė, Lietuvos reumatologų asociacijos, Kauno apskrities reumatologų sąjungos narė.

Ištekėjusi. Vyras Kęstutis (g. 1953 m.), UAB direktorius. Sūnūs Linas (g. 1976 m.), UAB marketingo vystymo direktorius, ir Vytautas (g. 1983 m.), KTU absolventas. Rūta (g. 1988), VU studentė.

Moka rusų, vokiečių kalbasAldona Balutienė  (2007 m. Lietuvos Respublikos savivaldybių tarybų rinkimai, VRK inf.).

 Šaltiniai 

Kategorija:Jonavos politikai
Kategorija:Lietuvos reumatologai